അപൂര്വതകള് നിറഞ്ഞ 10 വര്ഷത്തെ പ്രണയത്തിനൊടുവില് റഹ്മാനും സജിതയും വിവാഹിതരായി പാലക്കാട്: പത്ത് വര്ഷത്തെ ഒളിവ് ജീവിതത്തിനു ശേഷം റഹ്മാനും സജിതയും വിവാഹിതരായി. നെന്മാറ എംഎല്എ കെ.ബാബുവിന്്റെ സാന്നിധ്യത്തില് പാലക്കാട് നെന്മാറയിലെ സബ് രജിസ്ട്രാര് ഓഫിസിലാണ് ഇരുവരും വിവാഹിതരായത്. വിവാഹത്തിന് റഹ്മാന്റെ വീട്ടുകാര് പങ്കെടുത്തില്ല. അതേസമയം സജിതയുടെ വീട്ടുകാര് എത്തിയിരുന്നു. വിവാഹം കഴിഞ്ഞതില് സന്തോഷമുണ്ട്. എന്നാല് വീട്ടുകാര് ഒപ്പം ഇല്ലാത്തത് വിഷമിപ്പിക്കുന്നുണ്ടെന്ന് റഹ്മാന് പറഞ്ഞു. അവരും കൂടി മനസ് മാറി വരട്ടെയെന്നാണ് പ്രാര്ത്ഥിക്കുന്നത്. എല്ലാം ശരിയാകുമെന്നാണ് പ്രതീക്ഷ. റഹ്മാന്റെ വീട്ടുകാരും ഒപ്പമുണ്ടായിരുന്നുവെങ്കില് സന്തോഷമായേനെയെന്ന് സജിതയും മാധ്യമങ്ങളോട് പ്രതികരിച്ചു. പുരോഗമന കലാ സാഹിത്യസംഘത്തിന്റെ കൊല്ലങ്കോട് ഏരിയ കമ്മിയാണ് വിവാഹത്തിനുള്ള സൗകര്യങ്ങള് ഒരുക്കിയത്.The post അപൂര്വതകള് നിറഞ്ഞ 10 വര്ഷത്തെ പ്രണയത്തിനൊടുവില് റഹ്മാനും സജിതയും വിവാഹിതരായി first appeared on MalayalamExpressOnline.